CELEX: 22017D1287
Language: hr
Date: 2016-02-05 00:00:00
Title: Odluka Zajedničkog odbora EGP-a br. 4/2016 od 5. veljače 2016. o izmjeni Priloga I. (Veterinarska i fitosanitarna pitanja) Sporazumu o EGP-u [2017/1287]

20.7.2017   
               
               
                  HR
               
               
                  Službeni list Europske unije
               
               
                  L 189/7
               
            ODLUKA ZAJEDNIČKOG ODBORA EGP-a
      br. 4/2016
      od 5. veljače 2016.
      o izmjeni Priloga I. (Veterinarska i fitosanitarna pitanja) Sporazumu o EGP-u [2017/1287]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Provedbena odluka Komisije (EU) 2015/225 оd 11. veljače 2015. o izmjeni priloga I. i II. Odluci 2009/861/EZ o prijelaznim mjerama u skladu s Uredbom (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve, u određenim objektima za preradu mlijeka u Bugarskoj (1) treba se uključiti u Sporazum o EGP-u.
               
            
                  (2)
               
               
                  Provedbena uredba Komisije (EU) 2015/1375 оd 10. kolovoza 2015. o utvrđivanju posebnih pravila za službene kontrole trihinele u mesu (2) treba se uključiti u Sporazum o EGP-u.
               
            
                  (3)
               
               
                  Uredba Komisije (EU) 2015/1474 оd 27. kolovoza 2015. o uporabi reciklirane tople vode radi uklanjanja mikrobiološkog površinskog onečišćenja s trupova životinja (3) treba se uključiti u Sporazum o EGP-u.
               
            
                  (4)
               
               
                  Provedbenom uredbom (EU) 2015/1375 stavlja se izvan snage Uredba Komisije (EZ) br. 2075/2005 (4) koja je uključena u Sporazum o EGP-u i koja se stoga treba isključiti iz njega.
               
            
                  (5)
               
               
                  Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (6)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje I. Priloga I. Sporazumu o EGP-u mijenja se kako slijedi:
      
                  1.
               
               
                  U dio 6.1. u točki 17. (Uredba (EZ) br. 853/2004 Europskog parlamenta i Vijeća) pod prijelaznim aranžmanom u alineji (Odluka Komisije 2009/861/EZ) dodaje se sljedeća podalineja:
                  
                              „—
                           
                           
                              
                                 32015 D 0225: Provedbenom odlukom Komisije (EU) 2015/225 od 11. veljače 2015. (SL L 37, 13.2.2015., str. 15.).”
                           
                        
            
                  2.
               
               
                  U dio 6.1. nakon točke 20. (Uredba Komisije (EU) br. 1079/2013) dodaje se sljedeća točka:
                  
                              „21.
                           
                           
                              
                                 32015 R 1474: Uredba Komisije (EU) 2015/1474 оd 27. kolovoza 2015. o uporabi reciklirane tople vode radi uklanjanja mikrobiološkog površinskog onečišćenja s trupova životinja (SL L 225, 28.8.2015., str. 7.).”
                           
                        
            
                  3.
               
               
                  U dijelu 6.2. tekst točke 54. (Uredba Komisije (EZ) br. 2075/2005) zamjenjuje se sljedećim:
                  „32015 R 1375: Provedbena uredba Komisije (EU) 2015/1375 оd 10. kolovoza 2015. o utvrđivanju posebnih pravila za službene kontrole trihinele u mesu (SL L 212, 11.8.2015., str. 7.).”
               
            Članak 2.
      Tekstovi Provedbene odluke (EU) 2015/225, Provedbene uredbe (EU) 2015/1375 i Uredbe (EU) 2015/1474 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
      Članak 3.
      Ova Odluka stupa na snagu 6. veljače 2016. uz uvjet da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu, 5. veljače 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 37, 13.2.2015., str. 15.
      
      
         (2)  SL L 212, 11.8.2015., str. 7.
      
      
         (3)  SL L 225, 28.8.2015., str. 7.
      
      
         (4)  SL L 338, 22.12.2005., str. 60.
      
      
         (*1)  Ustavni zahtjevi nisu navedeni.